Dendermonde

Dendermonde (Frans: Termonde) is 'n Belgiese stad in die ooste van die Vlaamse provinsie Oos-Vlaandere en het 'n oppervlakte van 56 km² en 44 257 inwoners (2011). Plekke in die munisipale gebied van Dendermonde is Dendermonde (stad), Grembergen, Baasrode, Sint-Gillis-Dendermonde, Appels, Schoonaarde, Oudegem en Mespelare. Dendermonde grens aan die munisipaliteite Wichelen, Berlare, Zele, Hamme, Buggenhout, Lebbeke en Aalst.  Dendermonde vervul 'n aantal ekonomiese en kulturele funksies op regionale vlak. Die stad het 'n hospitaal en enkele skole. Elke Maandag kom besoekers vir hulle weeklikse inkopies na die mark.

Die stad beskik oor 'n spoorwegstasie wat verbindings na Asse, Brussel, Buggenhout, Mechelen, Zele, Lokeren en Gent bied. Die eerste spoor vir stoomaangedrewe lokomotiewe was 'n lyn wat Dendermonde met Mechelen verbind het en wat in die 19e eeu in gebruik geneem is.

 Geografiese ligging 
Dendermonde lê suid van die Schelde en oos van die stad Gent.

Die Dender-rivier vloei deur die stad.
Die stad lê waar die Dender-rivier in die Schelde vloei. Dendermonde lê 33 km van Gent, 28 km van Brussel, 30 km van Mechelen en 46 km van Antwerpen.

 Geskiedenis en besienswaardighede 
duimnael|links|Dendermonde in 1649 door J. Blaeu

duimnael|St-Gillis-Binnenkerk
duimnael|Brusselsepoort
duimnael|Ros Beiaard-ommegang (parade) op 30 Mei 2010
duimnael|Indiaan, Mars en Goliath op die Groot Markplein van Dendermonde
duimnael|regs|250 px|"Op die golfbreker", skildery van Jan Verhas, stadhuis van Dendermonde
duimnael|regs|300 px|St. Gertrudiskerk in Vlassenbroek (Julie 2004)
Die stad het eers in die 11de eeu ontstaan. Stewige stadsmure omring Dendermonde in die 13de eeu. Dendermonde is 'n sentrum van die middeleeuse lakennywerheid. Die stadhuis dateer uit die 14de eeu. In die 15de eeu het die stad aansienlik gegroei danksy die handel. In 1572 is Dendermonde deur Spaanse soldate geplunder.
Die stad is nouliks deur die industrialisering van België geraak. Die ou stadskern is in 1914 tydens die Eerste Wêreldoorlog ernstig beskadig deur brandstigting.

Tydens die samesmeltings van munisipaliteite is die volgende munisipaliteite bygevoeg: 1971 Appels, Sint-Gillis-bij-Dendermonde; 1976 Baasrode, Grembergen, Mespelare, Oudegem en Schoonaarde.

Die historiese huise langs Kerkstraat en Astridlaan, die Groot Markplein (Grote Markt) in die historiese stadsentrum en 'n aantal museums lok besoekers. Saans word die stadhuis, die Vleeshuismuseum en die Onze-Lieve-Vrouwekerk tot middernag verlig.

Die stad is bekend vir sy folkloristiese Ros Beiaard-parade en het 'n gewilde toeristebestemming geword. Die Katuit-parade met die drie stadsreuse (Mars, Indiaan en Goliath) word jaarliks op die laaste Donderdag van Augustus geplant. Daar is 3 hotelle en verskeie restaurante.

 Die gereg met beeldhouwerk van Jeanne De Dijn. Die toring is 50 meter hoog.
 Die Onze-Lieve-Vrouwekerk wat twee skilderye van Antoon (Anthony) Van Dyck vertoon. 
 Die standbeeld van Pieter-Jan De Smet
 Stadhuis met kloktoring wat skilderye van Jan Verhas, Franz Courtens, Adriaan Heymans en Isidoor Meyers vertoon. 
 Beeldhouwerk "Spelende kinderen" van Jos De Decker aan die Franz Courtensstraat
 Beeldhouwerk "Koningin Astrid" van Jos De Decker aan die Astridlaan 
 Die Sint-Egidiuskerk
 Sint-Alexiusbegijnhof met 61 huise 
 Beeldhouwerk "Samenvloeiing van Dender en Schelde" van Paul De Visscher
 Jazz Sentrum Vlaandere
 Die Mechelse en Brusselse poort (1822)

 Museums 
 Vleeshuismuseum met fossiele uit die oerverlede, Romeinse keramiek en 'n skelet van 'n mammoet (vier meter hoog).
 Museum vir Volkskunde (in die Begijnhof)
 Zwijvekemuseum
 Skeepvaartmuseum (in Baasrode)

 Geboortes 
 Jacob Maestertius, (1610-1658), skrywer
 Pieter-Jan De Smet, missionaris by die Indiane (Native Americans) in die Rotsgebergte (1801–Saint Louis 1873) 
 Prudens Van Duyse (1804-1859), digter 
 Franz Verhas, (1827-1897), skilder 
 Emanuel Hiel, (Sint-Gillis-Dendermonde 1834 - Schaarbeek 1899), skrywer en digter
 Fernand Khnopff, Grembergen 1858-Brussel 1921, simbolistiese skilder 
 Lodewijk Dosfel (1881 - 1925), skrywer, politikus en Vlaamse nasionalis
 baron Franz Courtens, skilder 
 Polydore De Keyser, (1832-1898), Right Honourable Lord Mayor of London
 Jan Verhas (1834-1886), skilder
 Jef Van Extergem, politikus
 Jef Scheirs, (1885-1960), skrywer
 Jos De Decker, (1912-2000), beeldhouer
 Jan Lenssens, (1935-2006), politikus, CVP/CD&V  
 Guy Verhofstadt (1953), politikus, Open VLD
 Norbert De Batselier, politikus, burgemeester, SP.A
 Piet Buyse, politikus, burgemeester, CD&V
 Caroline Maes (1982), tennisspeler
 Marc Verwilghen, politikus, Open VLD
 Hilde Dierickx, politikus, Open VLD
 Ferdy Willems, politikus, VU/Groen!
 Marius Meremans, politikus, N-VA
 Leen Dierick, politikus, CD&V

 Ros Beiaard lied 

't Ros Beiaard doet zijn ronde
In de stad van Dendermonde
Die van Aalst die zijn zo kwaad
omdat hier 't Ros Beiaard gaat.
refrein:
De vier Aymons kinderen jent
Met blanke zweerd in d'hand
Ziet ze rijden
't Zijn de schoonsten van ons land't Ros Beiaards ogen fonk'len
Zijne brede manen kronk'len
En hij wendt hem fraai en vlug
Met vier broers op zijnen rug.

Hun harnas, schild en lansen
blinken bij de zonneglanzen
En den beiaard 't voisken geeft
daar het Ros zijn eer in heeft.O Dendermondenaren
Blijft altijd den roem bewaren
Van het peerd zo wijd vermaard
Als den grootsten man op aard.

't Ros Beiaard is ons glorie
en benijdt g' ons die victorie
Aelst, gij hebt nog min verstand
als ons ridder ros vaillant.'t Ros Beiaard is verheven
heeft zich in het vuur begeven
en het week op 't oorlogsveld
alles voor zijn groot geweld.

 Eksterne skakels 

  Die amptelike webwerf van die munisipaliteit
  Vleeshuismuseum

Kategorie:Munisipaliteite in Oos-Vlaandere
Kategorie:Nedersettings in Oos-Vlaandere
Kategorie:Stede in Vlaandere
Kategorie:Wêrelderfenisgebiede in België